(NPK-NTB-AFP-DPA): Verdshelseorganisasjonen (WHO) åtvarar europeiske land mot ein alarmerande auke i talet på tilfelle av multiresistent tuberkulose.– Tuberkulose er den gamle sjukdommen som aldri forsvann, konstaterer WHOs regionaldirektør i Europa, Zsuzsanna Jakab.Ifølgje WHO blir det no registrert over 80.000 nye tilfelle av multiresistent tuberkulose kvart år i Europa, 3.500 berre i London.Behandling av multiresistent tuberkulose er svært vanskeleg, dyrt og langvarig, og kan i Vesten kosta opptil fleire millionar kroner per pasient.I store deler av den tredje verda er multiresistent tuberkulose jamgodt med døden.Rundt halvparten av alle som har multiresistent tuberkulose kjem til å døy av sjukdommen, konstaterer WHO.Organisasjonen lanserer no ein verdsomspennande handlingsplan som tek sikte på å hindra 263.000 tilfelle av multiresistent tuberkulose fram mot 2015.Auka innvandring frå område der denne forma for tuberkulose er utbreidd, har medverka til auken i Europa, først og fremst i europeiske byar, slår WHO fast.Multiresistent tuberkulose tek flest liv i austeuropeiske og asiatiske land.